കോണ്ഗ്രസ് കടന്ന് പോകുന്നത് കണ്ണുകള് അടച്ച് പിടിച്ച് സുഷ്മിതയുടെ രാജിക്ക് പിന്നാലെ വിമര്ശനവുമായി കപില് സിബല് ന്യൂഡല്ഹി: മഹിളാ കോണ്ഗ്രസ് ദേശീയ അധ്യക്ഷ സുഷ്മിത ദേവ് രാജി പ്രഖ്യാപിച്ചതിന് പിന്നാലെ കോണ്ഗ്രസ് നേതൃത്വത്തിനെതിരെ രൂക്ഷ വിമര്ശനവുമായി മുതിര്ന്ന നേതാവ് കപില് സിബല്. പാര്ട്ടി നേതൃത്വം കണ്ണുകള് മുറുക്കിയടച്ചാണ് മുന്നോട്ടുനീങ്ങുന്നത്.യുവ നേതാക്കള് വിട്ടുപോകുമ്ബോള് പഴിയേല്ക്കേണ്ടിവരുന്നത് അതിനെ ശക്തിപ്പെടുത്താന് ശ്രമിക്കുന്ന ഞങ്ങള് വൃദ്ധന്മാരാണെന്നും അദേഹം ദ്വിറ്ററില് കുറിച്ചു. മാറ്റം ആവശ്യപ്പെട്ട് കഴിഞ്ഞ വര്ഷം പാര്ട്ടി അധ്യക്ഷ സോണിയ ഗാന്ധിക്ക് തുറന്ന കത്തെഴുതിയ 23 നേതാക്കളില് കപില് സിബലുമുണ്ടായിരുന്നു. പുതിയ പ്രസ്താവനയോടെ പാര്ട്ടിയില് പ്രതിസന്ധി രൂക്ഷമാകുന്നെന്ന സംശയം ബലപ്പെടുകയാണ്.നിലവില് മുഴുസമയ പ്രസിഡന്റില്ലാതെയാണ് കോണ്ഗ്രസ് മുന്നോട്ടുപോകുന്നത്. സോണിയ ഗാന്ധി പാര്ട്ടി വര്ക്കിംഗ് പ്രസിഡന്റാണ്. പുതിയ പ്രസിഡന്റിനെ തെരഞ്ഞെടുക്കാന് പാര്ട്ടി തെരഞ്ഞെടുപ്പ് നടത്തണമെന്നായിരുന്നു സിബലിന്റെയും മറ്റു 22 പേരുടെയും ആവശ്യം. പ്രസിഡന്റായിരുന്ന രാഹുല് ഗാന്ധി 2019ലെ തെരഞ്ഞെടുപ്പില് പാര്ട്ടി നേരിട്ട ദയനീയ പരാജയത്തെ തുടര്ന്ന് രാജിവെച്ചിരുന്നു. കോണ്ഗ്രസില് തുടര്ച്ചയായി യുവനേതാക്കള് കൊഴിഞ്ഞ് പോകുന്നത് പാര്ട്ടിക്ക് വലിയ തലവേദനയാണ് ഉണ്ടാക്കുന്നത്. രണ്ടു തവണ ലോക്സഭ എം.പിയും മുന് കേന്ദ്രമന്ത്രിയുമായ ജിതിന് പ്രസാദ, ഒരു വര്ഷം മുമ്ബ് യുവ നേതാവ് ജ്യോതിരാദിത്യ സിന്ധി തുടങ്ങിയവരുടെ കൂടുമാറ്റം സൃഷ്ടിച്ച ആശങ്കയൊഴിയും മുമ്ബാണ് സുഷ്മിതയുടെ രാജി. രാജസ്ഥാനില് സചിന് പൈലറ്റും സംസ്ഥാന നേതൃത്വവുമായി പടലപ്പിണക്കം നിലനില്ക്കുന്നു. പഞ്ചാബില് നവ്ജോത് സിങ് സിദ്ദുവിന്റെ നേതൃത്വത്തില് വിമതനീക്കവും ശക്തമാകുകയാണ്. മുതിര്ന്ന കോണ്ഗ്രസ് നേതാവായിരുന്ന സന്തോഷ് മോഹന് ദേവിന്റെ മകളും 2014ല് അസമിലെ സില്ചാറില്നിന്ന് പാര്ലമെന്റിലേക്ക് തെരഞ്ഞെടുക്കപ്പെട്ടവരുമാണ് പാര്ട്ടി വിട്ട സുഷ്മിത ദേവ്. ഇവര് തൃണമൂല് കോണ്ഗ്രസില് ചേരുമെന്നാണ് സൂചന.ട്വിറ്റര് ഹാന്്ഡ്ലില് കോണ്ഗ്രസ് നേതാവ് എന്ന വിശേഷണം മാറ്റി മുന്നേതാവ് എന്നാക്കിയതോടെയാണ് രാജി സൂചന ആദ്യം പുറത്തുവന്നത്. ഇവര് കൊല്ക്കത്തയിലെത്തി മമതയെ കണ്ട് അംഗത്വം സ്വീകരിക്കുമെന്ന് റിപ്പോര്ട്ടുകള് പറയുന്നു.